
	REPUBLIKA HRVATSKA
	DUBROVAČKO - NERETVANSKA ŽUPANIJA
	OPĆINA MLJET
                          Općinski načelnik





KLASA:	351-02/24-01/03
URBROJ:	2117-03-25-16
Babino Polje, 	06.06.2025.														
Na temelju članka 64. stavak 3. Zakona o zaštiti okoliša („Narodne novine“ broj 80/13, 153/13, 78/15, 12/18 i 118/18), članka 31. stavak 4. Uredbe o strateškoj procjeni utjecaja strategije, plana i programa na okoliš („Narodne novine“ broj 3/17) i članka 53. stavak 1. točka 30. Statuta Općine Mljet („Službeni glasnik Općine Mljet“ broj 2/21 i 5/21-ispr), Općinski načelnik Općine Mljet donio je dana 06. lipnja 2025. godine slijedeću

O  D  L  U  K  U
kojom se utvrđuje da nije potrebno provesti stratešku procjenu utjecaja na okoliš
 izmjena i dopuna Prostornog  plana uređenja Općine Mljet
(nastavno: ID PPUO Mljet)
(132/2025-PAO)

I.
1) Jedinstveni upravni odjel Općine Mljet proveo je postupak Ocjene o potrebi strateške procjene utjecaja na okoliš ID PPUO Mljet sukladno Odluci o započinjanju postupka ocjene o potrebi strateške procjene utjecaja Izmjena i dopuna Prostornog plana uređenja Općine Mljet na okoliš KLASA: 351-02/24-01/03; URBROJ: 2117-03-25-6 od 14. veljače 2025.godine.
2) U postupku Ocjene o potrebi strateške procjene utjecaja na okoliš ID PPUO Mljet, utvrđeno je da predmetne ID PPUO Mljet vjerojatno neće imati značajan utjecaj na okoliš na osnovu čega se utvrđuje da za predmetne ID PPUO Mljet nije potrebno provesti stratešku procjenu utjecaja na okoliš. 

II.
	1) Razlozi za donošenje ID PPUO Mljet, ciljevi i programska polazišta, te obuhvat ID PPUO Mljet utvrđeni su u Odluci o izradi ID PPUO Mljet.
2) U članku 3. stavak 1. Odluke o izradi ID PPUO Mljet navedeni su slijedeći razlozi za donošenje ID PPUO Mljet:
A. Usklađenost sa zakonskim i podzakonskim okvirom
1. Zakonska obveza izrade izmjene i dopune Plana i usklađenje sa Zakonom Izrada Izmjene i dopune Plana omogućena je člankom 198. Zakona.
Sukladno članku 61. stavku 1. Zakona, Izmjena i dopuna Plana mora biti u skladu sa Zakonom, Uredbom o određivanju građevina, drugih zahvata u prostoru i površina državnog i područnog (regionalnog) značaja (NN 37/14, 154/14, 30/21, 75/22 i 61/23), Uredbom o informacijskom sustavu prostornog uređenja (NN 115/15), Pravilnikom o prostornim planovima (NN 152/23) i ostalim propisima donesenim na temelju Zakona.
Sukladno članku 107. Zakona, prije donošenja Izmjene i dopune Plana mora se pribaviti mišljenje županijskog zavoda za prostorno uređenje u pogledu usklađenosti Izmjena i dopuna Plana s prostornim planom županije, Zakonom i propisima donesenim na temelju Zakona.
Općina Mljet nalazi se unutar ZOP-a, te se sukladno članku 108. Zakona, prije donošenja Izmjene i dopune Plana mora pribaviti suglasnost Ministarstva prostornoga uređenja,
graditeljstva i državne imovine, u pogledu usklađenosti Izmjena i dopuna Plana sa Zakonom i propisima donesenim na temelju Zakona.
2. Usklađenje s planom više razine
Prostorni plan više razine je Prostorni plan Dubrovačko-neretvanske županije (Službeni glasnik Dubrovačko-neretvanske županije 6/03, 3/05-uskl., 3/06*, 7/10, 4/12-ispr., 9/13, 2/15-uskl., 7/16, 2/19, 6/19 – pročišćeni tekst, 3/20; *Presuda Visokog upravnog suda RH Broj: Usoz-96/2012-8 od 28. 11. 2014., NN 10/15 od 28. 1. 2015.; u daljnjem tekstu: PPŽ).
Važeći Plan je usklađen s prostornim planom više razine – PPŽ.
Sukladno članku 61. stavku 2. Zakona, Izmjena i dopuna Plana mora biti usklađena s PPŽ.
Sukladno članku 107. Zakona, prije donošenja Izmjena i dopuna Plana mora se pribaviti mišljenje županijskog zavoda za prostorno uređenje u pogledu usklađenosti Izmjena i dopuna Plana s PPŽ.
3. Usklađenje s planom šireg područja iste razine
Plan je prostorni plan najšireg područja lokalne razine.
B. Određivanje novih prostorno planskih rješenja
Osnovni razlozi izrade Izmjene i dopune Plana proizlaze iz zaključaka stručne analize zaprimljenih inicijativa u svrhu utvrđivanja osnovanosti pokretanja postupka za izradu i donošenje Izmjene i dopune Plana, kako slijedi:
a) otklanjanje neracionalnih ograničenja koja proizlaze iz pojedinih važećih odredbi za provedbu Plana, a koja su uočena pri provedbi Plana
b) omogućavanje svrhovite i racionalne realizacije planiranih sadržaja unutar obuhvata Plana te poboljšanje uvjeta života odnosno gospodarskog razvoja na području Općine Mljet.

3) Programska polazišta i ciljevi za izradu ID PPUO Mljet dani su u članku 3. stavak. 2. Odluke o izradi ID PPUO Mljet:
1. djelomična revizija provedbenih odredbi Plana:
1.1. u svrhu jasnoće planskih rješenja i sprečavanja dvojbi u primjeni
1.2. u svrhu, u najvećoj mogućoj mjeri, redukcije ograničenja za gradnju i rekonstrukciju zgrada javne i društvene namjene, a s obzirom na specifične otočke okolnosti
1.3. povezano s eventualnim izmjenama u grafičkom dijelu Plana
2. mogućnost točkaste revizije građevinskih područja naselja i izdvojenih građevinskih područja
izvan naselja na temelju inicijativa obuhvaćenih stručnom analizom koja je prethodila odluci o izradi:
2.1. prvenstveno za građevinska područja u unutrašnjosti otoka te u nastavku na postojeća građevinska područja
2.2. prioritetno za zemljišta u vlasništvu Općine Mljet u svrhu rješavanja stambenog pitanja otočana
i deficitarnog kadra
2.3. proširujući trenutno razgraničena građevinska područja ukupno za ne više od 2 %
2.4. uvažavajući razgraničenja važećih urbanističkih planova uređenja utvrđena na detaljnijim podlogama
2.5. uz mogućnost djelomične realokacije neperspektivnih važećih građevinskih područja
2.6. uz uključivanje zahvata u prostoru realiziranih od posljednje novelacije Plana u izgrađeni dio
građevinskih područja
3. preispitivanje razgraničenja lučkog područja u naselju Saplunara (tzv. vojna riva), u svrhu reguliranja komunalnih vezova te uvažavajući regulativu koja uređuje područje pomorskog dobra i morskih luka
4. propisivanje primjene rješenja temeljenih na prirodi i drugih elemenata u svrhu održivog razvoja otoka te prilagodbe klimatskim promjenama, kao i primjerena ugradnja sektorskih dokumenata i studija iz područja zaštite okoliša, prirode i krajobraza

III.
U cilju utvrđivanja vjerojatno značajnog utjecaja ID PPUO Mljet na okoliš, Jedinstveni upravni odjel Općine Mljet zatražio je mišljenja tijela određenih posebnim propisima navedenih u Prilogu I. ove Odluke, te su zaprimljena slijedeća mišljenja:
1. Zavod za prostorno uređenje Dubrovačko-neretvanske županije, daje mišljenje Klasa: 350-02/25-01/02; Urbroj: 2117/1-21/01-25-2 od 04 ožujka 2025. godine (zaprimljeno09. svibnja 2025. godine) da nema potrebe za izradom strateške procjene utjecaja na okoliš ID PPUO Mljet; 
1. Dubrovačko – neretvanska županija, Upravni odjel za prostorno uređenje i gradnju daje mišljenje Klasa: 350-01/25-10/41; Urbroj: 2117-23-1/8-25-02 od 04. ožujka 2025. godine (zaprimljeno 10. ožujka 2025. godine) da nema potrebe za izradom strateške procjene utjecaja na okoliš ID PPUO Mljet upućujući na mišljenje Zavoda za prostorno uređenje Dubrovačko-neretvanske županije;
1. Dubrovačko – neretvanska županija, Upravni odjel za zaštitu okoliša i komunalne poslove, na temelju članka 48. stavak 10. Zakona o zaštiti prirode (NN 80/13, 15/18 i 14/19), a povodom zahtjeva Općine Mljet za provedbu Prethodne ocjene prihvatljivosti za ekološku mrežu za ID PPUO Mljet, daje mišljenje Klasa: 351-01/24-01/150; Urbroj: 2117-09/2-25-15 od 02. svibnja 2025. godine (zaprimljeno 09. svibnja 2025. godine) da su ID PPUO Mljet prihvatljive za ekološku mrežu;
1. Dubrovačko – neretvanska županija, Upravni odjel za zaštitu okoliša i komunalne poslove daje mišljenje Klasa: 351-01/24-01/150; Urbroj: 2117-09/2-25-17 od 28. svibnja 2025. godine (zaprimljeno 06. lipanj 2025. godine) da je postupak ocjene o potrebi strateške procjene ID PPUO Mljet na okoliš proveden sukladno Zakonu o zaštiti okoliša i Uredbi o strateškoj procjeni utjecaja strategije, plana i programa na okoliš.

IV.
	U cilju utvrđivanja vjerojatno značajnog utjecaja ID PPUO Mljet na okoliš, Jedinstveni upravni odjel Općine Mljet zatražio je mišljenja tijela određenih posebnim propisima navedenih u Prilogu I. ove Odluke za koja postoji potpisana dostavnica da su zaprimili predmetno traženje, ali se nisu očitovali, i to:
1. Ministarstvo kulture i medija, Uprava za zaštitu kulturne baštine, Konzervatorski odjel u Dubrovniku
2. Dubrovačko – neretvanska županija, Upravni odjel za zaštitu okoliša i komunalne poslove
3. Javna ustanova za upravljanje zaštićenim dijelovima prirode Dubrovačko – neretvanske županije, 
4. Javna ustanova Nacionalni park Mljet 
5. DUBROVAČKO-NERETVANSKA ŽUPANIJA, Upravni odjel za društvene djelatnosti, Pred Dvorom 1, 20000 Dubrovnik
6. DUBROVAČKO-NERETVANSKA ŽUPANIJA, Upravni odjel za poduzetništvo, turizam  i more, Pred Dvorom 1, 20000 Dubrovnik

V.
[bookmark: _Hlk126333030]Odluka kojom se utvrđuje da nije potrebno provesti stratešku procjenu utjecaja na okoliš za ID PPUO Mljet donesena je na temelju procjene mogućih značajnih utjecaja ID PPUO Mljet na okoliš, kao i na temelju pribavljenih mišljenja, a uzimajući u obzir odredbama Uredbe o strateškoj procjeni strategija planova i programa na okoliš (NN 3/17) propisane kriterije.
Polazeći od razloga za donošenje, programskih polazišta, ciljeva i obuhvata kako su utvrđeni u Odluci o izradi ID PPUO Mljet, utvrđuje se da ID PPUO Mljet neće imati vjerojatno značajan utjecaj na okoliš, odnosno da za ID PPUO Mljet nije potrebno provesti stratešku procjenu utjecaja na okoliš jer se provedbom istog neće planirati zahvati za koje je temeljem Uredbe o procjeni utjecaja zahvata na okoliš (NN 61/14, 3/17) potrebna provedba procjene, odnosno ocjene o potrebi procjene utjecaja na okoliš, a koji nisu procijenjeni strateškom procjenom utjecaja na okoliš PPDNŽ, kao i da su ID PPUO Mljet prihvatljive za ekološku mrežu.
 Sukladno rezultatima predmetnog postupka, u ID PPUO Mljet će se ugraditi mjere ublažavanja i zaštite morskih staništa, odnosno svi relevantni elementi će se planirati na način da neće doći do gubitka i degradacije ciljnih stanišnih tipova i staništa pogodnih za ciljne vrste područja ekološke mreže, a na što obvezuju i odredbe prostornih planova višeg reda (PPDNŽ i PPUO).

VI.
Jedinstveni upravni odjel Općine Mljet će sukladno članku 160. Zakona o zaštiti okoliša i članka 5. Uredbe o informiranju javnosti i zainteresirane javnosti u pitanjima zaštite okoliša („Narodne novine“ broj 64/08 i 80/13) po donošenju ove Odluke o istoj informirati javnost putem mrežne stranice Općine Mljet: www.opcinamljet.com.hr.

VII.
Ova Odluka stupa na snagu prvog dana od objave u „Službenom glasniku Općine Mljet“.



	DOSTAVITI:						Općinski načelnik:
1. Službeni glasnik
1. Registar akata					Đivo Market, dipl. ing.
1. Mrežna stranica Općine
1. U predmet Klasa: 350-37/24-01/01
1. Pismohrana




Općina Mljet, MBS: 2575469, OIB: 15619832320, Zabrežje 2, 20225 Babino Polje
Tel.: ++385 (0) 20 745 255, Fax: ++ 385 (0) 20 745 390
Broj žiro računa - IBAN: HR2624070001826800003
email: nacelnik@opcinamljet.com.hr, komunalniredar@opcinamljet.com.hr
mob. ++ 385 (0) 99 282 14 14

